1. Adobe Chardonnay 2016
Vo vôni tohto iskrivého Chardonnay dominuje vanilka a exotické ovocie. Vyzrievalo v sudoch, ktoré si vinárstvo samo vyrába a tým dbá na najvyššiu kvalitu. Vinica odkiaľ pochádza toto Chardonnay je posiata párikmi divokých lám a tie tak dotvárajú obraz raja na zemi. Výrazná chuť ho predurčuje k slávnostným jedlám a na večerné popíjanie s priateľmi.
2. Adobe Sauvignon blanc 2016
Žlto zelený vzhľad s citrusovým "nosom". Ľahká a svieža chuť s aromatickým prejavom výborne nadväzuje na vôňu. Nechýba jej dostatok ovocia a sviežosti. Záver je suchý, s bylinkovou koncovkou.
3. Adobe Rosé 2015
Intenzívny ružový odtieň. Výrazná vôňa sliviek a jahodového džemu. Delikátna a priamočiara chuť s dostatkom ovocných tónov. Svieža kyselinka v dochuti.
4. Novas Pinot Noir, Gran Reserva 2016
Červené víno je charakteristické chuťou lesného ovocia, suchosťou a jemnou aciditou s dlhou dochuťou po slivkách.
5. Novas Carmenere-Cabernet Sauvignon, Gran Reserva 2014
Farba vína je tmavofialová, viskózna s rubínovým okrajom. Vo vôni v úvode atakujú prezreté ovocné tóny čierneho bobuľového ovocia, ostružín a čučoriedok, ku ktorým sa pridružuje nádych sladkého drievka na pozadí. Chuť vína je šťavnatá so stopou prezretého ovocia a zamatovo jemných tanínov.
6. Signos De Origen Carmenere 2013
Víno sýtej purpurovej farby s intenzívnym ovocným tónom v nose, ktorý pripomína jahody a čerešne spolu s balsamicom. Elegantný dub dodáva nádych vanilky a jemný nádych ovocia dominuje v popredí. Šťavnatá dochuť s tónmi kože a korenia s obrovskou rovnováhou chuti z tohto vína utvoria zážitok na jazyku.